класификация на информацията

ниво 0 ТLР-WHITE

**25 ГОДИНИ**

**НАЦИОНАЛНА ЗДРАВНООСИГУРИТЕЛНА КАСА**

***София 1407, ул. “Кричим” No 1*** [***www.nhif.bg***](http://www.nhif.bg) ***тел: +359 2 9656790***

**НА ВНИМАНИЕТО НА:**

**производители/търговци на едро с медицински изделия**

I. Информираме участниците в процедурата по определяне на стойността на медицинските изделия, заплащани напълно или частично от бюджета на НЗОК за 2025 г., заявили групи медицински изделия по чл. 25, ал. 4, т. 4, букви „а“ и „б“ от Наредба № 7 от 31 март 2021 г. по чл. 30а от ЗМИ (за медицински изделия, прилагани в извънболничната медицинска помощ, заплащани на лица, получили разрешение за търговия на дребно с лекарствени продукти (аптеки), както и за медицински изделия, заплащани на лечебни заведения за болнична медицинска помощ), за следното:

1. Съгласно публикуваното Приложение към Решение на Надзорния съвет на НЗОК № РД-НС-04-143/17.12.2024 г., с което се утвърждава стойността, до която НЗОК заплаща за всяка група медицински изделия, прилагани в извънболничната и болничната медицинска помощ,участниците следвада подадат декларации, с които заявяват писмено желанието си съответните медицински изделия да бъдат заплащани от НЗОК (образец на Приложение № 6 (Декларация по чл. 33, ал. 4), публикуван на интернет-страницата на НЗОК на 02.08.2024 г.).

2. Производителите/търговците на едро с медицински изделия, чиито изделия попадат в групите, които съгласно Решение на НС на НЗОК № РД-НС-04-143/17.12.2024 г. преминават на заплащане на лечебно заведение (групи 1.4.2; 2.3; 4.1.4.3; 4.7.1; 4.11; 7.4; 8.5; 14.3), следва да подадат двустранни протоколи (по образец, публикуван на интернет-страницата на НЗОК на 06.12.2024 г.), подписани в два екземпляра, както и декларации по Приложение № 6 от Поканата, кореспондиращи на протоколите.

**Документите по т. І следва да се подадат в срок до 17:30ч. на 20.12.2024 г. по първоначалния входящ номер на заявлението на съответния участник на следния адрес: гр. София, ул. „Любата“ № 15, в запечатан непрозрачен плик.**

II. Във връзка с публикуваното Приложение към Решение на Надзорния съвет на НЗОК № РД-НС-04-143/17.12.2024 г., информираме участниците в процедурата по определяне на стойността на медицинските изделия, заплащани напълно или частично от бюджета на НЗОК за 2025 г., заявили групи медицински изделия по чл. 25, ал. 4, т. 4, буква „в“ Наредба № 7 от 31 март 2021 г. по чл.30а от ЗМИ (за изделия, прилагани в болничната медицинска помощ, заплащани напълно на производители/търговци на едро с медицински изделия) за следното:

С оглед на предстоящото подписване на договорите, съгласно разпоредбата на чл. 33, ал. 5 от Наредба № 7 от 31 март 2021 г. по чл. 30а от ЗМИ, производителите/ търговците на едро с медицински изделия следва да представят:

1. Подписан и подпечатан от представляващия заявителя договор в два екземпляра, съгласно Приложение № 7 - образец на договор, публикуван на интернет-страницата на НЗОК на 02.08.2024 г. (Като управител на НЗОК да бъде вписан г-н Станимир Михайлов.)

2. Подписани и подпечатани от представляващия заявителя Приложение № 1 и Приложение № 5 към договора в два екземпляра, съгласно образци, публикувани на интернет-страницата на НЗОК на 02.08.2024 г.(В Приложение № 1 като управител на НЗОК да бъде вписан г-н Станимир Михайлов.)

3. Безусловна гаранция за добро изпълнение на договора в оригинал, в размер на 10 % от общата стойност (без ДДС), получена от стойностите на прогнозния обем/брой медицински изделия – предмет на договора, посочени в Приложение № 1 към него. Действието на банковите гаранции следва да бъде до 31.03.2026 г. Гаранцията за добро изпълнение на договора може да бъде във вид на банкова гаранция за добро изпълнение, застраховка или да е внесена по сметката на НЗОК.

**Договорите и приложенията по т. 1 и 2 следва да се подадат в срок до 17:30 ч. на 10.01.2025 г. по първоначалния входящ номер на заявлението на съответния участник на следния адрес: гр. София, ул. „Кричим“ № 1, деловодство на НЗОК, в запечатан непрозрачен плик.**

**Гаранциите по т. 3 следва да се подадат в срок до 17:30 ч. на 10.01.2025 г. в деловодството на НЗОК на ул. „Кричим“ № 1 с придружително писмо, отделно от подписаните договори.**

За допълнителна информация, следва да изпращате Вашите запитвания на e-mail: izdelia@nhif.bg